**האדם בחורף**

**מאירים את הבית**

**⏴ במבט חדש לכיתה א**

**היקף יחידת הלימוד:** שיעור

**עמוד:** 66 - 68

**שימו לב!** את הנושא האדם בעונה (לדוגמה, **חורף**) יש ללמד בכל עונה.

מבנה השיעור בכל עונה יהיה דומה לזה המוצע להלן.

# מטרות

* התלמידים יציינו מקורות אור טבעיים ומקורות אור מלאכותיים (מעשה ידי אדם).
* התלמידים יסבירו את ההבדל בין מקור אור טבעי למקור אור מלאכותי.
* התלמידים יציעו דרכים להאיר את הבית בדרך חסכונית.

# היערכות לשיעור

* להכין כרטיסי מילים: **שמש, מקורות אור, מקור אור טבעי, מקור אור מלאכותי**

**מהלך השיעור (ראו בעמודים הבאים).**

# מהלך השיעור: מקורות אור

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק מקורות אור טבעיים ומקורות אור מלאכותיים (טכנולוגיים) ודרכים להאיר את הבית באופן חסכוני.  פותחים בדיון לברור ידע מוקדם בעזרת השאלות שבתבנית ה**שיח** שבעמוד 64.  בעונת החורף (בהשוואה לעונת הקיץ, למשל) אנו משתמשים ביותר מקורות אור מלאכותיים, גם בגלל שמחשיך מוקדם יותר וכן בגלל כיסוי השמיים בעננים.  מסיבה זו בני האדם המציאו מקורות אור מלאכותיים/אמצעים טכנולוגיים כדי להתגבר על בעיית המחסור באור.  **שימו לב!** מומלץ לחבר את הפעילות לקשר בין אור לראייה שטופל בחוברת החושים (פרק חוש הראייה). |
| התנסות | מבצעים את המשימה **איך מאירים את הבית בערב ובלילה?** עמוד 67.  קוראים את קטע המידע **מקורות אור**, עמוד 66.  קטע המידע עוסק במקורות אור טבעיים ומלאכותיים. קטע המידע מתאר את השמש ככוכב המייצר אור, כלומר היא מקור אור טבעי.  התלמידים מתוודעים גם לצורך ליצור מקורות אור מלאכותיים כאשר חשוך.  בני האדם המציאו פתרונות טכנולוגיים - מקורות אור מלאכותיים כדוגמת נורות חשמל, פנסים, נרות, מדורות.  **שימו לב!** אפשר לחזור אל הקטע בהקשרים שונים. למשל, אפשר לשלבו, כנהוג, בחנוכה (חג האור), בחורף כאשר מחשיך מוקדם או בכל שלב של הלמידה שתמצאו לנכון. |
| המשגה | מסכמים בעזרת שאלות ה**שיח** שבעמוד 67.  תולים את כרטיסי המילים **שמש, מקורות אור, מקור אור טבעי, מקור אור מלאכותי** ומחברים משפטים.  קוראים את המידע על **גחליליות** בתבנית **היודעים אתם ש,** עמוד 67.  קוראים את המידע **מאירים בתבונה,** עמוד 68.  כותבים כללים לחיסכון בתאורה בבית על מדבקה לבנה ואותה מצמידים ללוח מגנט שנושא פרסום של מוצר כלשהו (שימוש חוזר). |
| יישום | מבצעים את המשימה: **טבעי או מלאכותי**, עמוד 68.  המשימה מזמנת מיון של מקורות האור לשתי קבוצות: מקור אור טבעי ומקור אור מלאכותי. לאחר פעולת המיון חשוב לקיים דיון על הקריטריון/תבחין שהנחה אותם במיון.  לצורך זה, מוצע לשאול למשל: "כיצד ידעתם לקבוע שפנס הוא מקור אור מלאכותי?". הקריטריון המבחין בין טבעי למלאכותי הוא יצירת האדם. כל מה שהאדם יצר שייך לעולם המלאכותי.   * מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים), לספר הדיגיטלי, עמוד 68 לפעילות **מקורות אור**   **טבעיים ומלאכותיים**. בפעילות זו התלמידים ממיינים את מקורות האור לטבעיים ולמלאכותיים. |
| סיכוםורפלקציה | השלימו את המשפטים:   * מְנוֹרָה, פָּנָס וְנֵר הֵם מְקוֹרוֹת אוֹר (השלמה: מלאכותיים) (מַעֲשֵׂה יְדֵי אָדָם). * שֶׁמֶשׁ וּבָרָק הֵם מְקוֹרוֹת אוֹר (השלמה: טבעיים).   מה היה הכי מעניין ללמוד?  מה עוד הייתי רוצה ללמוד? |